[{"text_idx": "#000005", "text": "La reveno de birdoj dum la ens\u0302losigo pro KOVIM-19 estas favora al nepalaj fotistoj pri sovag\u0302a vivo"}, {"text_idx": "#000006", "text": "Piknonotedo kun rug\u0302a ventro konata en la angla kiel red vented bulbul. Foto de Mira Dhakal. Uzata kun permeso."}, {"text_idx": "#000007", "text": "Malgrau\u0306 sia relative eta grandeco, Nepalo gastigas proksimume 9% el c\u0302iuj birdospecioj troveblaj tutmonde. Lau\u0306 la organizaj\u0302o pri Birda Konservado de Nepalo (Bird Conservation Nepal), 886 specioj estas registritaj en la lando."}, {"text_idx": "#000008", "text": "Dum la nombro de birdoj en Nepalo iom malkreskas pro detruo de la medio kaj efiko de klimats\u0302ang\u0302ig\u0302o inter aliaj faktoroj, limigoj starigitaj pro KOVIM-19 kau\u0306zis malaltig\u0302on de poluado kaj kreis favoran medion por birdoj. Lau\u0306 studoj, ens\u0302losigo koincidis kun la c\u0302efa parig\u0302-sezono de multaj urbaj birdoj, kaj fotistoj, profesiaj kaj amatoraj, kundividas vidaj\u0302ojn el siaj kortoj."}, {"text_idx": "#000009", "text": "Legu ankau\u0306: La nepala turdo, la sola endemia birdo en la lando, fascinas ornitologojn kaj birdamantojn [en]"}, {"text_idx": "#000012", "text": "Longvosta lanio, Zosterops palpebrosus, punktita turto, orienta pigonajtingalo"}, {"text_idx": "#000014", "text": "C\u0302u vi ne rekonas ilin? Piknonotedo kun rug\u0302a ventro, longvosta lanio, kolumpapago"}, {"text_idx": "#000016", "text": "When I click birds, I feel as beautiful and as free as birds. [...] When I started bird photography, I started seeing bird everywhere and listening to them every now and then. I can notice beautiful birds and their nests even from a moving vehicle. [...] Birds are lively, they are intense and they create such a joy."}, {"text_idx": "#000017", "text": "Kiam mi enkadrigas birdojn en mia kamerao, mi sentas min same bela kaj libera kiel ili. [...] Kiam mi komencis birdofotadon, mi komencis vidi birdojn c\u0302ie kaj au\u0306skultadi ilin fojfoje. Mi povas rimarki belajn birdojn kaj iliajn nestojn ec\u0302 el movig\u0302anta au\u0306to. [...] Birdoj estas vivoplenaj, ili estas intensaj kaj ili kreas tian g\u0302ojon."}, {"text_idx": "#000018", "text": "Jen kelkaj birdoj kiujn Dhakal kaptis kamerae:"}, {"text_idx": "#000019", "text": "Dhakal ne povis antau\u0306e foti bluan turdon, malgrau\u0306 ke s\u0302i jam multfoje provis. Tamen, tiu belaj\u0302o aperis en la korto dum la ens\u0302losigo. Foto de Mira Dhakal. Uzata kun permeso."}, {"text_idx": "#000020", "text": "La krioj de kukolo anoncas la alvenon de printempo. Paro de aziaj koeloj. Foto de Mira Dhakal."}, {"text_idx": "#000021", "text": "En Nepalo homoj permesas al hirundoj kaj apusoj nesti en iliaj hejmoj. Hirundoj kaj paseroj sidig\u0302as kune. Foto de Mira Dhakal. Uzata kun permeso."}, {"text_idx": "#000030", "text": "Plej novaj artikoloj pri Suda Azio"}, {"text_idx": "#000031", "text": "Vojag\u0302o tra tri kontinentoj: 150 jaroj da migrado de hindaj karibianoj al Nederlando"}, {"text_idx": "#000032", "text": "La unua gramatiko de la mrua lingvo donas esperon al indig\u0302ena komunumo"}, {"text_idx": "#000033", "text": "Kiel banglades\u0302aj teolaboristoj povas travivi kun taga salajro de malpli ol du dolaroj?"}, {"text_idx": "#000034", "text": "Kiel kurdlingvaj dividoj malhelpas aliron al informoj"}]